डा.रामप्रसाद ज्ञावली (२०२४, गुल्मी) नेपाली साहित्यका एक मूद्र्धन्य व्यक्तित्व हुनुहुन्छ । उहाँको साहित्यमा गरेको लगानीले नेपाली साहित्यको क्षेत्रमा खास उपलब्धि हाँसिल गरिसकेको छ । मैले जाने बुझेसम्म उहाँ एक उच्च साहित्यिक व्यक्तित्व (महाकाव्यकार, कवि, समीक्षक, सम्पादक, अनुवादक)को साथै नेपाली महाकाव्यका विद्यावारिधि तथा गम्भीर अध्येता पनि पनि हुनुहुन्छ । उहाँको उच्च, शालीन, एव म बौद्धिक व्यक्तित्व, उज्ज्वल मुस्कानपूर्ण चेहेरा, मृदुभाषी, राष्ट्रियतामा ओतप्रोत, पेसाप्रति बफादार, उहाँमा रहेको समभावनापूर्ण अभिव्यक्ति, यथार्थवादी, समदर्शी, समाजमा आर्जित प्रतिष्ठा र सरल क्रियाकलापबाट आकर्षित केन्द्रविन्दुको रूपमा स्थापित उहाँको परिचयले म निकै प्रभावित भएको छु ।
